മുട്ടില് മരംമുറി: അന്വേഷണ ഉദ്യോഗസ്ഥന് സ്ഥലംമാറ്റം കല്പ്പറ്റ: മുട്ടില് മരംമുറി കേസ് അന്വേഷണ ഉദ്യോഗസ്ഥനായ മേപ്പാടി റേഞ്ച് ഫോറസ്റ്റ് ഓഫീസര് എം.കെ.സമീറിനെ പാലക്കാട് വാളയാര് ട്രെയ്നിംഗ് സ്കൂളിലേക്ക് മാറ്റി. ഡി.ഹരിലാലിനാണ് ഇവിടെ പകരം നിയമനം. സമീര് ഉള്പ്പെടെ 6 പേര്ക്കാണ് സ്ഥലംമാറ്റം. മുട്ടില് കേസ് അന്വേഷണോദ്യോഗസ്ഥരായ ഫ്ലയിംഗ് സ്ക്വാഡ് ഡി.എഫ്.ഒ ഒ.പി.ധനേഷ് കുമാര്, ക്രൈംബ്രാഞ്ച് ഡിവൈ.എസ്.പി വി.വി ബെന്നി എന്നിവരെ നേരത്തെ സ്ഥലംമാറ്റിയത് വിവാദമായിരുന്നു. മുട്ടില് മരംമുറി കേസില് വനം വകുപ്പിന്റെ അന്വേഷണം പൂര്ത്തിയായെന്നിരിക്കെ, സമീറിന്റെ സ്ഥലംമാറ്റം സാധാരണ നടപടി മാത്രമാണെന്നാണ് വിശദീകരണം. സ്ഥലംമാറ്റത്തിന് അപേക്ഷ നല്കിയിരുന്നതായി സമീറും പറഞ്ഞു.